23/06/2009 | Administración LocalMunicipal
A Pobra do Caramiñal
Bases selectivas para a contratación laboral temporal dunha praza de arquitecto/a técnico/a para a aplicación das normas do hábitat galego

Esta convocatoria ten por obxecto a selección e contratación laboral dun/ha arquitecto/a técnico/a ó abeiro da Orde do 16 de xaneiro de 2009 da Consellería de Vivenda e Solo, na que se aproban as bases reguladoras polas que se conceden axudas ós concellos de Galicia para a contratación de persoal técnico para a aplicación das normas do hábitat. A modalidade contractual será mediante un contrato laboral de duración determinada a tempo completo por obra/servizo determinado. O contrato terá unha duración de 6 meses e comezará unha vez realizado o proceso de selección correspondente. Os/As aspirantes deberán reunir os seguintes requisitos na data en que remate o prazo de presentación de solicitudes: a) Ser español, sen prexuízo do disposto no artigo 57 do Estatuto Básico do empregado público. b) Ter cumpridos 16 anos de idade e non exceder da idade máxima de xubilación forzosa. c) Estar en posesión do título de licenciado como arquitecto superior. d) Ter capacidade funcional para o desempeño das tarefas. e) Non estar separado do servizo de ningunha administración pública en virtude de expediente disciplinario nin atoparse inhabilitado por sentenza firme para o exercicio de funcións públicas. Incompatibilidades. –O desempeño deste traballo será incompatible co desenvolvemento profesional privado no ámbito territorial do Concello da Pobra do Caramiñal así como a realización de traballos profesionais que sirvan de base para solicitar calquera tipo de autorización nesta Administración Local. * As persoas que desexen tomar parte no proceso selectivo convocado, deberano facer constar mediante unha instancia dirixida ao Sr. alcalde-presidente do Concello na que manifestarán, ademais dos datos persoais, a denominación do posto de traballo convocado ao que optan e para o que reúnen todos e cada un dos requisitos da presente convocatoria. * O prazo de presentación de instancias será de 10 días naturais, contados a partires do seguinte ao da publicación do anuncio no Boletín Oficial da Provincia. * As instancias presentaranse no Rexistro Xeral do Concello da Pobra do Caramiñal. As solicitudes irán acompañadas da seguinte documentación: – Fotocopia compulsada do DNI. – Fotocopia compulsada da titulación esixida. – Declaración xurada de non estar separado do servizo de ningunha administración pública en virtude dun expediente disciplinario nin atoparse inhabilitado por sentenza firme para o exercicio de funcións públicas. – Compromiso de incompatibilidade. – Fotocopia compulsada dos documentos acreditativos dos méritos alegados polos aspirantes segundo o correspondente baremo e curriculum vitae.5.ª.–Admisión de aspirantes. A lista de aspirantes admitidos e excluídos publicarase no taboleiro de anuncios do Concello nos días seguintes do remate de presentación de instancias. Xunto coa lista, sinalarase o día e hora de reunión do tribunal para a valoración de méritos. O tribunal estará constituído por: Presidente/a: un arquitecto a designar. Vogais: o secretario deste Concello. O A. E. D. L. deste Concello. Secretario: un funcionario deste Concello. Establécese o sistema de concurso de méritos para o posto de traballo convocado. – Experiencia profesional na Administración pública en tarefas relacionadas co urbanismo mediante contratos laborais, a razón de 0,20 puntos por cada mes de servizo prestado. – Experiencia profesional no ámbito privado, tanto por conta propia coma por conta allea, a razón de 0,15 puntos por cada mes traballado. – Cursos relacionados coa praza ata un máximo de 2 puntos: * Menos de 100 horas: 0,05 puntos por curso. * De 100 a 250 horas: 0,08 puntos por curso. * Máis de 250 horas: 0,10 puntos por curso. No caso de que o tribunal o estime conveniente, realizarase unha entrevista cos tres candidatos que acaden maior puntuación, que se valorará de 0 a 4 puntos. A puntuación final será a suma das puntuacións obtidas na fase de concurso e entrevista (de ser o caso), de acordo co baremo establecido nas bases. O tribunal relacionará ós aspirantes por orde decrecente da puntuación final obtida e proporá ao Sr. alcalde a contratación do/a aspirante que acade a maior puntuación final. A Pobra do Caramiñal, 5 de xuño de 2009. O alcalde Isaac Maceiras Rivas